92

ISIGIDIMI SAMAXOSA, DECEMBER 1, 1887.

INGXOXO ENKULU YOMGINWA NOM-KRISTU.

No. 1.

INTSHAYELELO.

La madoda ayencokola ehleli ngaso buhlanti encokola ngento-ngento ade aza kupatelela nakwezasezwini, ne mfundo, nemibuso owasema-Xoseni nowasem-Lungwini. Kubonakele ngexesha elifutshane efudumala omabini, elowo exatisele elake icala.

Usukile u Pakad’elikoyo esel’efudumele, wawuncoma, umhlaba, way’obongisela nangobu Kristu, nemfundo kwa nombuso wasem-Lungwini, wazeka ezantsi ukuteta kwake, wenjenje—

Ingxoxo nezibonoo.—

Umhlab’ uyolile, kunguwo lo nyaka,

Usuka amadlu, udloba, utwela;

Utalas’ igidi, umnandi wancama.

Uyolis’ udlubu, unaw’ amatshamba. Utembis’ ubuntu, ubong’ isidwandwa Unaz' izinyanya, wotusa nge zanya Ayabekabeka, onk’ amagqoboka

Angen’eluhlwini, ayawutelela.

Umhlab’ uyolile, uvus’ okudala. Zintlombe, ’migidi, kwa neziheula.

Kusinw’ ingodwane, ’miqolo yenamba, ’Midudo, kuleqa, akuko qitala.

Kusilw’imitayi, kuselw’ indloloti. Kuselelw’ ukufa nase zikolweni.

Inkolw’ itshitshile, ipel’ isidima

’Ma Kristu zi ntusi, ngo Jingqi-mabala.

Kusil’ idyakana, kujole omdala.

Kusil’ o Titshala, kunxil’ abantwana. Akuko mahluko kum Kristu neqaba Bahleli behluti, yi ndyeb’ eli teya.

Umhlab’ uyolile, ungat’usafika

Kulila imbande, yo mti wotalaso. Yotywala bom Xosa, bucim’ izinqala Buncas’ inombiza, enyanga umxelo.

Imizi ka Tixo, manxiwa kupela

Kumke bafundisi, kulil’ izikova. Ezityalikeni; kukwa Munebese.

Kufiwe impela, kusingwa kwa semva.

Imfundo yintoni, bap’ onyana benu? Bagqibe lamazwe, befun’ i Nikisi Yona nto ifunwa zintaka inkuku Kusa ziqondele, kuhlwe zingay’ boni?

Baxwaye nxowana, zizele ngumoya Zihabilisaka, apa zimdakana.

Banxule tasana zino nodyuwana, Benamapetshan’ okuqatanisela.

Bemke nale mfundo ninyeze igugu Niti initimba, nibe niyincoma.

Bemkile kwapela, namangabangaba. Bemke nesigubu sotywala bom-Lungu.

Zip’ intombi zenu, izwi li yintoni?

Zigqibe lo mhlaba zifun’ omesisi

Ziqeshe zindlwana, ziqum’ ulwamityi Zivum’ o Vayise, ezindlolotini?

Nalahl’ amakazi, nalahla ikaya

Namhla nizigudu, kwa namabungela Nivinjwa ne ndaba, nenziw’ abantwana Ningamafikwana ango Nxwe-m-kunjana.

Nafane nalahla umbuso wak’wenu, Nagalel’ emzini, watshona owenu.

Nifana kwa nati, nipokopalala.

Ngombus’ enikuwo, nidumb’amaqeba.

Suduka mfondini, akuko nto into.

Yekani sisele, sinxile, sitshabe

Akuko ntw’ isento, umhlab'upelile

Na mbuso, na mfundo, na lizwi tu nto-nto.

Sesincamamisa, nangona seku nje

Kwakula masiko, aseluhlangeni Sasivele nawo, kwase mandulweni Sincamis’ umxelo sesifile kade.

Simfan’ inye nani, akuko mahluko

Ku mbuso, kwi mfundo, mawo-mawoshe !

Yizani, sisele, sidude, sixentse,

Sibube sipele, o Kunu badane.

Iqaba, gqoboka, bahamba ngepasi. Nomvuz, ukwanjalo, nasentsebenzweni. Kwi ndlala, nezifo, kwi rafu notimbo. Ndifungu’ um-Kwekazi, yinduku nentambo. Siselel’ ukufa tina bomagqala

Side sitshonele, siye ko Lwanganda,

Kwi nyangw’ epezulu, siye kundileka, Kub’ asitakati, asikuya kutsha.

Simke kwezi rafu, nombus’ olidlaka. Waqondwa kudala, kwa ngama Ranuga. Alahla ancama kwa nama Hintsati. Namhla yonke lonto ’matol’ esagwityi.

Zikolo nangena kumzi wase mzini Nashiya inkosi, neza em-Lungwini

Nawu cit’umbuso, natelel’ utshaba. Nalahl’ i Mbo yenu, ngomz’ u Poyiyana.

Umhlaba ubonga, kujub’ izigweba, Kuvuk’ izigxabe, nakumagqoboka.

Inkolo ibitye yaba yintshwenyana Inqine, inzonze, yaba lubivana.

Ifuz’ ulovane, ludyojwe ngentshongo Ngemin’ elishushu, ilanga le hlobo

Lona lufinyela lube luqotwana Lunesizotongo se ntsila yecuba.

U ZWELIZAYO—

Kaupeze mfondini, kauyek’ ukunaba. Kaubuy’ izitende, ingoinga zingxute.

Uye kwezo mini, ulilela zona Ukuba ngazo ke, watin’ u NtsikanaP

Engeko umlungu, bungeko notywala Esaxel’ ukuti, Lumkani ma-Xosa! Ngasempumalanga kuza imipanda. Nasentshonalanga kuz’ ifatyazana.

Zombin’ ezo ndywala zitsolele kuni. ’Ze nizicezele, lu kwekwe lwe xwili.

Ziza neshwangusha, nosala nenkwitshi. Umgqepe, bubuti, noba ngamaswili.

Umhlab’ uyaqwesha, umhlab’ uyahlehla Utembis’ inkongo. Ku’fumbat’ umoya. Ku’landel’ isanga, ku ’tembis’ isitunzi, Kutemb’ umshologu, ku ’faml’ enkungwini.

Uvel’ amabala, uxel’ ulovane.

Uqatanisela nje ngay’ inqumeya. Umhlaba uvele, wanaw’ amatshamba. Ulidlongodlongw’ eliz’ bek’amacala.

Umhlab’ yimbulu, unxib’ ezobuntu Kanti unomsila, uzingel’ impuku.

Lizwe lasemzini, lidl’ ankonazana, Linje nge nxanxosi, liposa mcingana.

Bangapi na wetu abamke kumdaka, Bengenalw’ itemba, lingeko nekaya?

Begxotiwe apa, besasekemela, Kwezint’ uti wena, zicim’ izinqala?

Ut’umhlab’ uyole, uyol’ uyintoni? Ungenazingondo zanto zizinyanya?

Api amandulo, abant’ bokuqala Bemka kwenjenjani, baw’shiya ngazwi ni?

Bupi’na ubuntu, bupin’ ubumnandi? Kuhlutwa, kududwa, kuse migidini Kubi kuxeliwe nakozintonjane, Kubi kwalusiwe, ngamakandilile.

Upi na umncono, wamanz’ obubomi? Kauxele kaloku sicaka sobelu.

Nguban’ ongalili, zintsizi nentlungu Zindlala nezifo, nguban’ ongancwabi?

Zizungu, nobubi, nguban’ onganxili? Ngamashwa, mipanga, nguban’ ongaguli? Zikulu, zityebi, nguban’ ongazili?

Bamfaninye bonke, akuk’usilele.

Zipin’ izityebi ze mali ne nkomo?

Zipi na inqili, zabonwabileyo? Izizwe zomhlaba, ziya zixwitana

Nge tambo lomhlaba, zisagxagxisana.

Zibushulisana, zimfamekisana Zisenehokoha, kwa nalo igode,

Lenzuzw’ engenafa, kwelizay’ ilizwe. Emk’ umntw’engumbungxa, ongumpa, wezala.

Zipin’ izikulu, zipin’ indwaluto? Ekade zifuye zonke, zonk’ ezonto;

Zashiy’ le mincili, kwa nezi ziyolo, Zipin’ izigondw’ ezimis’ imixelo?

Uqayi’sa ngesono umnand’ onesikwa? Osukela umntu, kusan’ encwabeni?

Lonto lidongwane, lokufa, nemasi. Yiva ndikutyele, ezintw’ azinafa.

Wod’ umke na gxebe, ufel’ esonweni? Uxele inkumbi efel’ emcingeni? Mfondini wak’wetu ’du lenze iguqu Nganeno kwe ncwaba, kuzanyelw’ izulu.